In lexicon en rumantsch

(lr)

En la redacziun centrala a Berna han ins gist cumenzà cun l'ediziun d'in nov Lexicon istoric da la Svizra, in'ovra da consultaziun cumplessiva che cumpara en dudesch toms ed en ils trais linguatgs svizzers tudestg, franzos e talian. In team redacziunal è gia dapi il 1988 en funcziun ed ha elavurà in concept precis cun 40 000 noziuns. Sper biografias da persunas, artitgels davart l'istorgia da famiglias, vischnancas, chantuns ed il stadi vegn quest'ovra er a cuntegnair l'istorgia dals lais, dals flums, da las muntognas etc. Novas vias vul la redacziun ir cun integrar er temas actuals sco per exempel la protecziun da l'ambient, il nutriment, la mentalitad, las dunnas, ils meds da massa. Quest'ovra finanziada da la confederaziun vegn er a cuntegnair in tom en rumantsch, il "Lexicon istoric da la Rumantschia".